Իսմայիլ Շառոյան

Իսմայիլ Նադիրի Շառոյան (ИСОЕ НАДЬР՝ Իսոյե Նադըր, զինվորական մականունը՝ Իսո, մայիսի 16, 1965, Երևան, ՀԽՍՀ, ԽՍՀՄ - հոկտեմբերի 27, 1991, Աշտարակ, Հայաստան), ազգությամբ եզդի ազատամարտիկ, Արցախյան պատերազմի մասնակից հայկական կողմից։

Կենսագրական տվյալներ 
Իսմայիլ Շառոյանը ծնվել է 1965 թվականի մայիսի 16-ին Երևան քաղաքում ազգությամբ եզդի Նադիրի ընտանիքում։

Արցախյան պատերազմ 
Իսմայիլ Շառոյանը ազգությամբ եզդի առաջին կամավորներից է, ով մեկնել է Արցախյան պատերազմի ռազմաճակատ և հայկական կողմից մասնակցել ռազմական գործողություններին ընդդեմ Ադրբեջանի։ Նա մասնակցել է Գորիսի, Վայքի, Արարատի, Իջևանի և այլ տարածքների ռազմական գործողություններին և ինքնապաշտպանական կռիվներին։

Մահ 
Իսմայիլ Շառոյանը զոհվել է ավտովթարից Աշտարակ քաղաքի մոտակայքում 1991 թվականի հոկտեմբերի 27-ին։ Նրա աճյունը թաղված է հայկական կողմից Արցախյան պատերազմին մասնակցած զոհված ազատամարտիկների Եռաբլուր պանթեոնում։ Նա դարձավ Եռաբլուրում ամփոփված առաջին եզդի ազատամարտիկը։

Ընտանիք 
Իսմայիլ Շառոյանն ամուսնացած էր, ունի երկու երեխա։

Ծանոթագրություններ 

1965 ծնունդներ
Մայիսի 16 ծնունդներ
Երևան քաղաքում ծնվածներ
1991 մահեր
Հոկտեմբերի 27 մահեր
Աշտարակ քաղաքում մահացածներ
Եզդի ազատամարտիկներ
Եռաբլուր պանթեոնում թաղվածներ
Արցախյան պատերազմի մասնակիցներ հայկական կողմից